To halskæder med navnene Amalie og Caroline er blandt de smykker som Nordjyllands Politi savner ejerne til.

Nordjyllands Politi har midt i juli 2015, i Frejlev-området omkring Rossinisvej/Straussvej, fundet en række smykker. - Disse smykker stammer formentlig fra et indbrud begået i nærheden af Frejlev, så vi hører selvfølgelig gerne fra folk, der kender til smykkerne, siger politiassistent fra Nordjyllands Politi, Kristoffer Christensen. På to af halskæderne er der som nævnt navneskilte med navnene Amalie og Caroline. Det har dog ikke være muligt for politiet at finde ejerne, hvorfor man nu offentliggør billeder af smykkerne. Har du kendskab til sagen, kan du kontakte Nordjyllands Politi på telefon 114.